Heinrich Böll

Heinrich Theodor Böll  foi ún de los escritores alemanes más importantes del sieglu XX. Premiu Nobel de Lliteratura 1972.

Böll ñació en Colonia, nel sén d'una familia católica lliberal y pacifista, educáu nun colexu católicu, foi quien a evitar la entrada nes Mocedaes Hitlerianes nos años 1930. Trabayó como ayudante de llibreru y en 1939 matriculóse en filoloxía xermánica na Universidá de Colonia, pero l'entamu de la Segunda Guerra Mundial impidió-y que siguiere colos sos estudios al ser llamáu a files de la Wehrmacht, participó n'aiciones militares en Francia, Rumanía, Hungría y la Xunión Soviética, mancáu cuatro vegaes enantes de ser capturáu polos americanos n'abril de 1945 y unviáu a un campu d'internamientu.

Publicó la so primer novela, Der Zug war pünktlich, en 1949. Böll forma parte del Grupu 47, nel qe tamién tán Günter Grass o Ingeborg Bachmann. Les sos obres más conocíes son Billard um halb zehn y Ansichten eines Clowns. Les sos primeres noveles traten de les consecuencies de la guerra y de los sos efeutos materiales y sicolóxicos pal alemán corriente, tornáu a más de 30 llingües, ye ún de los dos autores alemanes más lleíos del mundiu.

 Referencies 

 Enllaces esternos 

Categoría:Escritores d'Alemaña
Categoría:Premiu Nobel de Lliteratura